Meil sisuliselt puudub  oma tööstus, oma rikkuse allikas. Jah, meil on mets. Kuid ei maksa selle viimasegi rikkusega käituda kergekäeliselt nagu paljudel teistel juhtudel, ehk siis lihtsalt maha müüa. Eesti on üks väheseid riike, kus looduslikku metsa veel esineb ning oleks ääretult mõtlematu see hävitada. Mis aga ei tähenda, et seda hooldama ei peaks ning et seda üldse majanduslikel eesmärkidel kasutada ei tohi. Aga sellega läheme me liiga detailidesse ära ning nende üle võime arutada mõnel teisel korral. Oluline on aga see, et  Eesti peaks enne kõike saama jalule kohalikud tootjad (on see siis põllumajandus, käsitöö vm) ning nende toodete ekspordist saadava tuluga riiki rikastama hakkama.